CELEX: 32019D1950
Language: sl
Date: 2019-11-25 00:00:00
Title: Izvedbeni Sklep Komisije (EU) 2019/1950 z dne 25. novembra 2019 o odlogu datuma izteka odobritve K-HDO za uporabo v biocidnih proizvodih 8. vrste proizvodov (Besedilo velja za EGP)

26.11.2019   
               
               
                  SL
               
               
                  Uradni list Evropske unije
               
               
                  L 304/19
               
            
         IZVEDBENI SKLEP KOMISIJE (EU) 2019/1950
         z dne 25. novembra 2019
         o odlogu datuma izteka odobritve K-HDO za uporabo v biocidnih proizvodih 8. vrste proizvodov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
         po posvetovanju s Stalnim odborom za biocidne pripravke,
         ob upoštevanju naslednjega:
         
                     (1)
                  
                  
                     Aktivna snov K-HDO je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih 8. vrste proizvodov in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
                  
               
                     (2)
                  
                  
                     Odobritev K-HDO za uporabo v biocidnih proizvodih 8. vrste proizvodov se bo iztekla 30. junija 2020. V skladu s členom 13(1) Uredbe (EU) št. 528/2012 je bila 14. decembra 2018 vložena vloga za podaljšanje odobritve K-HDO.
                  
               
                     (3)
                  
                  
                     Ocenjevalni pristojni organ Avstrije je 6. maja 2019 obvestil Komisijo, da je v skladu s členom 14(1) Uredbe (EU) št. 528/2012 odločil, da je potrebna popolna ocena vloge. Ocenjevalni pristojni organ v skladu s členom 8(1) Uredbe (EU) št. 528/2012 opravi popolno oceno vloge v 365 dneh po njeni validaciji.
                  
               
                     (4)
                  
                  
                     Ocenjevalni pristojni organ v skladu s členom 8(2) navedene uredbe po potrebi od vlagatelja zahteva, da predloži dovolj podatkov za izvedbo ocene. V takem primeru se 365-dnevno obdobje prekine za obdobje, ki skupno ne presega 180 dni, razen če je daljše obdobje prekinitve upravičeno zaradi narave zahtevanih podatkov ali izrednih okoliščin.
                  
               
                     (5)
                  
                  
                     Evropska agencija za kemikalije (v nadaljnjem besedilu: Agencija) v 270 dneh po prejemu priporočila ocenjevalnega pristojnega organa v skladu s členom 14(3) Uredbe (EU) št. 528/2012 pripravi in Komisiji predloži mnenje o podaljšanju odobritve aktivne snovi.
                  
               
                     (6)
                  
                  
                     Zato bo iz razlogov, na katere vlagatelj nima vpliva, odobritev K-HDO za uporabo v biocidnih proizvodih 8. vrste proizvodov verjetno potekla pred sprejetjem odločitve o njenem podaljšanju. Zato je primerno datum izteka odobritve K-HDO za uporabo v biocidnih proizvodih 8. vrste proizvodov odložiti za obdobje, ki je potrebno, da se omogoči preverjanje vloge. Glede na roke ocenjevalnega pristojnega organa za oceno ter Agencije za pripravo in predložitev mnenja, je primerno, da se datum izteka odobritve odloži do 31. decembra 2022.
                  
               
                     (7)
                  
                  
                     Z izjemo datuma izteka odobritve bi moral K-HDO ostati odobren za uporabo v biocidnih proizvodih 8. vrste proizvodov v skladu s specifikacijami in pogoji, navedenimi v Prilogi I k Direktivi 98/8/ES –
                  
               SPREJELA NASLEDNJI SKLEP:
         
            Člen 1
            Datum izteka odobritve K-HDO za uporabo v biocidnih proizvodih 8. vrste proizvodov se odloži do 31. decembra 2022.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 25. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 167, 27.6.2012, str. 1.
         
            (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).